**Határozat: 165-167**

 **Rendelet: -**

**Jegyzőkönyv**

**Zalakaros Város Önkormányzata Képviselőtestülete**

**2017. augusztus 22-én megtartott**

**nyílt üléséről**

**Jegyzőkönyv**

Készült a Zalakaros Város Önkormányzata Képviselőtestülete **2017. augusztus 22-én** 8,00 órai kezdettel megtartott **nyílt** üléséről.

Jelen vannak: Novák Ferenc polgármester, Czirákiné Pakulár Judit alpolgármester, Benkőné Gulyás Edit, Horváth Vencel, Kötő Attila, Szirtes Balázs képviselők, Szabóné dr. Csányi Marianna jegyző.

Igazoltan távol van: Magyar Mária képviselő.

Tanácskozási joggal jelen van: Magyarné Kovács Judit pénzügyi osztályvezető, Tóthné Őri Ibolya városfejlesztési osztályvezető.

Jegyzőkönyvet készítette: Bodor Johanna igazgatási ügyintéző.

Novák Ferenc: Köszönti a megjelenteket. Megállapítja, hogy az ülés határozatképes, mivel 5 képviselőtestületi tag az ülésen jelen van.

Jegyzőkönyv hitelesítőknek javasolja: Benkőné Gulyás Edit és Horváth Vencel képviselőt.

Szavazásra teszi fel a jegyzőkönyv hitelesítőire tett javaslatot.

Képviselőtestület 5 igen szavazattal, ellenszavazat és tartózkodás nélkül a jegyzőkönyv hitelesítőire tett javaslatot elfogadta.

Novák Ferenc: Javaslatot tesz a napirendi pontokra és ismerteti azokat.

**Napirend:**

1. **Szociális célú tűzifa támogatás igénylése, valamint az ehhez szükséges önerő
 biztosítása**

 Előadó: Novák Ferenc polgármester

1. **Vis maior támogatás címen támogatási igényt benyújtásáról szóló 152/2017.
 (VII.19) határozat módosítása**

 Előadó: Novák Ferenc polgármester

1. **Tájékoztató Gyógyhelyfejlesztési pályázatról ZÁRT**

 Előadó: Novák Ferenc polgármester

Novák Ferenc: Javasolja, hogy a meghívóban szereplő 3. számú napirend megtárgyalása zárt ülés keretében történjen meg, figyelemmel az Mötv. 46. §. /2/ bekezdés c./ pontjára.

Szavazásra teszi fel a 3. számú napirendi pont zárt ülésen való megtárgyalására vonatkozó javaslatot.

 Képviselőtestület 5 igen szavazattal, ellenszavazat és tartózkodás nélkül a zárt ülésre vonatkozó javaslatot elfogadta és az alábbi határozatot hozta:

**Képviselőtestület 165/2017. (VIII.22.) számú határozata:**

Zalakaros Város Önkormányzat Képviselőtestülete elrendeli a meghívóban szereplő 3. számú napirendi pont zárt ülés keretében történő megtárgyalását, figyelemmel az Mötv. 46. §. /2/ bekezdés c./ pontjára.

**Napirend tárgyalása:**

**1. Szociális célú tűzifa támogatás igénylése, valamint az ehhez szükséges önerő
 biztosítása** Előadó: Novák Ferenc polgármester

(Előterjesztés a jegyzőkönyvhöz mellékelve.)

Novák Ferenc: Ismerteti az előterjesztést és javasolja elfogadásra a határozati javaslatot.

Szavazásra teszi fel az előterjesztés szerinti határozati javaslatot.

 Képviselőtestület 5 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 166/2017. (VIII.22.) számú határozata:**

Zalakaros Város Önkormányzata Képviselőtestülete

a) A Magyarország 2017. évi központi költségvetéséről szóló 2016. évi XC. törvény 3. számú melléklet 1.9. pont szerint szerinti településiönkormányzatok szociális célú tüzelőanyag vásárlásához kapcsolódó kiegészítő támogatására igényt nyújt be a Magyar Államkincstár Zala Megyei Igazgatóságához.

b) a támogatás igénybevételéhez szükséges 340.000 Ft+ÁFA (431.800 Ft) saját forrást az önkormányzat 2017. évi költségvetése szociális keretének terhére biztosítja.

c) vállalja a tűzifa szállításából eredő költségeket, azok fedezetét a 2017.évi költségvetése szociális keretének terhére biztosítja.

d) a szociális célú tűzifában részesülőktől ellenszolgáltatást nem kér.

Határidő: 2017. augusztus 25.

Felelős: Novák Ferenc polgármester

Operatív felelős: Magyarné Kovács Judit pénzügyi osztályvezető, Kánnár Éva igazgatási ügyintéző

1. **Vis maior támogatás címen támogatási igényt benyújtásáról szóló 152/2017.
 (VII.19) határozat módosítása**

 Előadó: Novák Ferenc polgármester

 (Előterjesztés a jegyzőkönyvhöz mellékelve.)

Szirtes Balázs 8,08 órakor megjelent az ülésteremben.

Horváth Vencel: A polgárjog szabálya alapján a föld tulajdonosa szerzi meg a ráépített épület tulajdonjogát is. Szeretne választ kapni arra, hogy az ingatlan-nyilvántartásban ez a tulajdonjog a tó és környezetében lévő felépítmények vonatkozásában bejegyzésre került-e.

Szabóné dr. Csányi Marianna: Erre vonatkozóan tájékoztatást ad a következő testületi ülésen.

Novák Ferenc: Szavazásra teszi fel az előterjesztés szerinti határozati javaslatot.

 Képviselőtestület 6 igen szavazattal, ellenszavazat és tartózkodás nélkül az alábbi határozatot hozta:

**Képviselőtestület 167/2017. (VIII.22.) számú határozata:**

1./ Zalakaros Város Önkormányzat Képviselő-testülete úgy határozott, hogy a vis maior támogatás címen támogatási igényt nyújt be a Belügyminisztériumhoz.

A káresemény megnevezése: Kerékpárút burkolatának, korlátjának sérülése

helye: Zalakaros, 090/42 hrsz.

**A káresemény forrásösszetétele:**

|  |  |  |
| --- | --- | --- |
| Megnevezés | 2017. év | % |
| Saját forrás (biztosítási összeg nélkül) | 233.279 Ft | 30 |
| Biztosító kártérítése | -Ft |  |
| Egyéb forrás | -Ft |  |
| Vis maior támogatási igény | 544.317 Ft | 70 |
| Források összesen | 777.596 Ft | 100 |

A károk helyreállításának (költségvetés alapján) tervezett összköltsége 777.596 Ft, melynek fedezetét az önkormányzat részben tudja biztosítani.

A testület nyilatkozik arról, hogy a káreseménnyel érintett vagyonelem a tulajdonát képezi.

A károsodott építmény az önkormányzat alábbi kötelező feladatának ellátását szolgálja: Zalakaros, 090/42 hrsz-on helyi közutak és tartozékainak kialakítása és fenntartása kötelező feladat.

A bekövetkezett káreseménnyel kapcsolatban az Önkormányzat biztosítással nem rendelkezik.

Az adott káreseményre biztosítási összeget nem igényelt.

Vállalja a károsodott ingatlannak a költséghatékonyság és a megvalósíthatóság szempontjaira tekintettel történő helyreállítását.

Az önkormányzat más - a tulajdonában lévő - vagyontárggyal a feladatát nem tudja ellátni. A testület a saját forrás összegét a 2017. évi költségvetéséről szóló költségvetési rendeletében biztosítja az általános tartalék terhére.

A testület felhatalmazza a polgármestert a pályázat benyújtására.

2./ Zalakaros Város Önkormányzat Képviselő-testülete a Magyar Államkincstár hiánypótlási felhívása miatt jelen határozat meghozatalával egyidejűleg visszavonja a 152/2017 (VII.19) határozatát.

Határidő: 2017. augusztus 22.

Felelős: Novák Ferenc polgármester

(Operatív felelős: Tóth Enikő projektmenedzser)

**Interpelláció:**

Horváth Vencel: A templom előtti kamerák beváltották-e a hozzájuk fűzött reményeket?

Utolérhetők-e a sitt lerakásának elkövetői ez által? Szeretné kérni, hogy a szeptemberi képviselőtestületi ülésre készüljön tájékoztatás a 2016. évben elindult beruházásokról.

Czirákiné Pakulár Judit: Kéri, hogy a rendezvények tapasztalatairól hozzon be tájékoztatást a Turisztikai Egyesület és tegyen javaslatot a szükséges változtatásokra.

Benkőné Gulyás Edit: A mozi üzemeltetéséről indokolt lenne egy beszámoló bemutatása a képviselőtestületnek a szeptemberi ülésre.

Kötő Attila: A sportalapítványtól szeretnék tájékoztatást kapni arról a rendőrségi eljárásról, amelyet kezdeményezett az alapítvány elnöke. Tájékoztatást kér ezen kívül a fürdő menedzsmentjének személyi változásáról.

Novák Ferenc: A templom előtti kamera lehetőséget biztosít az engedély nélküli hulladéklerakók azonosítására, azt követően pedig a velük szembeni eljárás megindítására.

Horváth Vencel: Tudomása szerint az elnökváltáskori FB-k nem tájékoztatták a képviselőtestületet, hogy átadás-átvételkor gond, probléma merült-e fel.

Kötő Attila: A képviselőtestület, mint alapító részére az elnök nem adott tájékoztatást a feljelentés benyújtásáról. Szomorú, hogy e kapcsán a tiszteletdíj nélküli elnököt rendőri eljárás alá vonják. Kéri, hogy a sportalapítvány elnöke a tájékoztatást tegye meg a képviselőtestület fele.

Szirtes Balázs: Korábban, már a sportegyesület elnöke erről tájékoztatta már a képviselőtestületet.

Novák Ferenc: Mivel több napirend nem volt a nyílt ülést 8,22 órakor bezárta és bejelentette, hogy a képviselőtestület zárt ülés keretében folytatja tovább munkáját.

Kmft.

 Novák Ferenc Szabóné dr. Csányi Marianna

 Polgármester Jegyző

 Benkőné Gulyás Edit Horváth Vencel

 Jkv. hitelesítő Jkv. hitelesítő